《寻芳草 答索笔》
清代·邹祗谟

应学簪花格。寄一本、茂猗小帖。这银钩、钗股休轻缺。

卫夫人、今传说。

便薄首孔肩，更莫把、管城轻亵。寄相思、付庭中桐叶。

归来后、泪如漆。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。